غزنویلر دوری
ابو عبید جوزجانی بن محمد الجوزجانی
ابو عبید جوزجانی بن محمد الجوزجانی اوغانستان نینگ جوزجان منطقه سیده دنیاگه کیلگن . تورکلر نینگ اینگ مشهور یازوچی و تدقیقاتچی لریدن بولگن عبید جوزجانی مکتب نی توغیلگن شهری بولگن جوزجانده اوقییدی کیینچه لیک اوشه پیت نینگ مشهور بیلیمدانلریدن بولگن ابن سینا جنابلریدن درس آلیب اینگ استعدادلی اوقوچیلریدن بیری بوله دی. عبید جنابلری، استادی بولگن ابن سینا جنابلری نینگ کوپینجه کتابلری نی هم تالیف قیلگن و شونینگ دیک اونینگ حیاتی حقیده بیر قنچه مقاله هم یازگن شفا آتلی دیباچه هم اونینگ اثری. عبید جنابلری بیر قنچه رساله نی زمان و خسوف و کسوف حقیده یازگن . شونینگ دیک الافلاک، هندسه ده بیر رساله، ابن سینا جنابلریگه عاید بولگن قصیده عینیه شرح نی که حاضر آلمان نینگ مونیخ موزه سیده سقله نه دی عبید جنابلری نینگ اثرلریدن بولگن .
اوابن سینا نینگ عربچه اثر لری نی هم فارس تیلگه ترجمه قیلگن.عبید جنابلری ابن سینا جنابلریدن بیر قنچه مدتدن کیین (1046 م) ییلده وفات قیله دی وتوغیلگن ییری بولگن جوزجان شهریده توپراققه تاپشیریله دی. بوگون مذکور شهرنینگ مرکزیده جایلشگن اوشبو اولوغ انسان آتیگه تیگیشلی بیر مدرسه قوریلگن.
سلجوقیلر دوری
ظهیرالدین فاریابی
الاجل صدرالحکما ابوالفضل ظهیرالدین طاهر بن محمد فاریابی اولوغ متفکر ،بیلیمدان و شاعر اوغانستانینگ شمالیده جایلشگن فاریاب ولایتی نینگ شیرین تگاپ اولوسوالیگیده دنیاگه کیلگن. باشلنغیچ اوقولینی توغیلگن ییری بولگن فاریابده اوقوگندن کیین نیشاپورگه باره دی . نیشاپور حاکمی بولگن طغانشان بن موید آی آبه بیلن یخشی مناسبتلر قوره دی. 1186 م ییلیده اسپا هان گه بارگن فاریابی جنابلری اوشه پیت نینگ قاضی سی بولگن صدرالدین خجندی بیلن یخشی روابطلر قوریب خدمت قیله دی89 11 ینچی میلادی ییلده مازندران گه سفر قیله دی اوندن کیین ایسه آذربایجانگه بارگن فاریابی جنابلری آته بیک نصرالدین جنابلری نینگ درباریده ایشگه کیردی و عمری نینگ اخیریگه چه اوشه ییرده قاله دی. ظهیرالدین جنابلری، سلطان نصرالدین قزل ارسلان جنابلری نینگ درباریده بولگن پیتلریده مذکور شخص طرفیدن بویوک مکافاتلر گه سزاوار تنیله دی. ظهیرالدین جنابلری عمری نینگ اخیرگی پیتلریده دربار ایشلریدن اوزاقله شه دی و 1202 ینچی میلادی ییلده وفات قیله دی. اونینگ مزاری حاضرگی ایران اولکه سی نینگ تبریز ولایتی نینگ سرخاب منطقه سیده خاقانی جنابلری نینگ مقبره سی نینگ یانیدن توپراققه تاپشیریله دی. ظهیرالدین جنابلری نینگ اسمیگه مسمی بولگن زیارت حاضرگی فاریاب ولایتی نینگ شیرین تگاپ منطقه سیده بولیب بوتون انسانلر طرفیدن زیارت قیلیندی. او حیاتده بولگن پیتیده اوزیدن بویوک اثرلر قوییب کیتگن . اونینگ اینگ مشهور اثرلریدن بیری 6000لیک بیتدن عبارت بولگن دیوانی بوله دی ظهیرالدین فاریابی جنابلری قصیده و غزل هم یازگن ،بولردن تاشقری نجوم علمیده هم رساله یازگن.
ظهیر فاریابی جنابلریگه عاید بولگن شعر
یا میخواره مادی قدح باده به دست با حریفان ز خرابات برون آمد مست
به در میکده بگذشت و صلایی در داد سر خم را بگشاد و در غم را در بست
دل هر دیو دل ازما که بدید آن مه را گشت دیوانه و آشفته و زنجیر گست
پشت بر صومعه کردیم و سوی بتگده روی خرقه را پاره بکردیم و همه تو به شکست
تیموریلر دوری
عطایی یا اتایی بلخی
مولانا عطایی یا اتایی بلخی یا اتالی بلخی ، بلخ نینگ تورکمن شاعرلریدن بولگن. نوایی جنابلری نینگ ایتیشیگه کوره او مولانا اسماعیل اتایی بلخی نینگ فرزندلریدن بولیب اینگ بویوک شخصیتلریدن بیری و بلخده یشه گن . عطایی جنابلری نینگ شعرلری اوشه پیتده بویوک شهرت تاپگن. نوایی حضرتلری قافیه لی شعرلری نی نقد ایتیب اونی پروا سیز دیب اته گن . عطایی جنابلری نینگ مقبره سی بلخده و اوزیدن 260 غزللی دیوانی نی میراث قویگن .
شیبانیلر دوری
ابن یمین شبرغانی
آگاهی یا مولانا اکه ابن یمین شبرغانی شاعر،متصوف و بیلیمدان ، 1600میلادی ییل نینگ باشلریده بوگونکی شبرغان شهریده دنیاگه کیله دی. او شبرغانده هنوز هم فعالیت کورسته یاتگن ابن یمین مدرسه سیده اوقوچی صفتیده ایش آلیب باره دی . تحفه الزایرین جنابلری نینگ ایتیشیچه او شیخ میر خورد بیدی سمرقندی حضرتلری نینگ تقدیریگه سزاوار بولگن و بحرالاسرار جنابلری اونی شیخ المشایخ المتاخرین حضرت مولانا اکه شبرغانی دیب یاد قیله دی و بعضا هم بلخده اقامت قیلگنی نی قید ایته دی. او تعطیل کونلریده سرپل نینگ شاه توت تومانیده حیات کیچیردی . بحرالاسرار اونینگ وفات کونینی 1623 ینچی ییل دیب قید ایتگن بولسه هم باشقه تاریخچیلراونینگ وفات تاریخینی 1594و یا 1598 ینچی میلادی ییلده دیب یازگنلر. شبرغانی جنابلری، شبرغان شهری نینگ غربیده جایلشگن اوز مدرسه سیده توپراققه تاپشیریله دی.ابن یمین جنابلری حیاتده بولگن پیتیده اوزیدن بویوک اثر لر قوییب کیتگن اونینگ اینگ بویوک اثرلریدن بیری 2489بیتلی دیوانی بوله دی. بو دیوان بیرینچی مرتده مرحوم عبدالرشید جوهری جنابلری نینگ اهتمامی بیلن 1985 ینچی ییلده چاپدن چیقه دی. اوشبو دیوان اوغانستان نینگ شمالی منطقه لریده (جنوبی تورکستانده) هلی هم مدرسه لرده درسلیک طفتیده اوقوچیلرگه اوقیتیلماقده. ابن یمین جنابلری نینگ باشقه اثرلریده بیری ایسه اونینگ اوزی یازگن و336 مثنویدن عبارت بولگن ایتدی مجلس اثری بوله دی .اوشبو اثر حرمتلی دوکتور محمدیعقوب واحدی جنابلری طرفیدن آریانا مجله سیده چاپ بوله دی.
ابن یمین جنابلریگه عاید بولگن شعر
ای می عشق بیفزای چنان مستی ما که برد از سر ما داعیه مستی ما
گر باد از شرف جذب اگر دریابد که برد بر فلک این گرد ره مستی ما
شاهباز ملکوتیم و ازین شهر نه ایم زان سر زلف سزد قصه پابستی ما
گر به جای غم او سینه به ناخن کندیم تا دهد شهره چو فرهاد ز بر دستی ما
دورکن ،،ابن یمین،،از نظر این نقش وجود تا که روشن کند این صورت خود درستی ما
اشترخانیلر دوری
محوی قیصاری
مولانا نعمت الله محوی اوغانستان تورکلری نینگ شاعرلریدن بولیب بوگونکی فاریاب ولایتی نینگ قیصار اولوسوالیگیده دنیاگه کیله دی. او یاشلیک پیتلریده قیصاراولوسوالیگی نینگ خواجه کنتی قشلاغی شیخ لاسلامیان سلسله سی نینگ سرکرده سی بولگن حرمتلی خدای بیردی اوغلی شیخ الاسلام اسلام جنابلری نینگ قوینیدن درس آله دی. کیینچه لیک خدای بیردی جنابلری نینگ اورنینی آلگن محوی جنابلری 1798 ینچی میلادی ییلده هرات شهریده کرخ اسملی مسجد نی قوره دی . مولانا نعمت الله محوی جنابلری غزلیات، مثنوی و مستزاد دن ترکیب تاپگن دیوانی نی میراث قویگن .بعضی تدقیقاتچیلر قیصاری جنابلری نی غزل یازیشده خواجه حافظدن و بابا مشربدن و مثنوی یازیشده ایسه مولوی بلخی جنابلریدن تاثیرلنگنی نی قید ایتگن لر.
محوی قیصار جنابلریگه عاید بولگن شعر
شادباش ای دل که فصل نو بهار آمد پدید دی گذشت و موسم سیر عذار آمد پدید
شب به پایان رفت،صبح صادق از مشرق بتافت ظلمت شب در گذشت آنک نهار آمد پدید
ای گدا از مفلسی دلخسته و غمگین مشو از سوی مشرق چنان صاحب قرار آمد پدید
کج کله،زرین کمر،در هر دو عالم بینظیر این چنین در ملک جان چابکسوار آمد پدید
اوغانستان حکومتی قوریلگندن کیین (1747م) دن حاضرگه چه یشب کیلگن اوغانستان تورک شاعرلریمیز
منشی علی رضا خان
منشی علی رضا شاه، محمد فیروز شاه اوغلی 1873 ینچی میلادی ییلده اوغانستان نینگ فاریاب ولایتیگه تیگیشلی بولگن اشپار منطقه سیده دنیاگه کیلدی. او باشلنغیچ مکتبنی توغیلگن ییری بولگن اشپارده اوقیدی کیینچه لیک یازوچیلیکگه باشله گن رضا خان جنابلری میمنه مجلسی نینگ مشاوری صفتیده 18 ییل ایش آلیب باردی .عربچه دن فاسچه گه اوگیرتیریلگن اشرف الاخلاق رساله سی رضا جنابلری نینگ دیوانلریدنی بیری بولگن و شو نینگدیک تحغه عزیزی اسملی رساله هم رضا جنابلریگه عاید او بو بویوک اثرلرنی یازگندن کیین 1954 میلادی ییلده وفات قیلگن .
منشی علی رضا خان جنابلریگه عاید بولگن شعر
زین باغ همچولاله به داغی رمیده رو خون در جگر نما و قبای دریده رو
درمان بود ز درد به دارالشفای عشق خواهی علاج خویش به دردی تپیده رو
در منزلی که ره بود آن جازجان ودل سد ره است فکرتن تو،جریده رو
خواهی که سیر تو برسد تا به آسمان بر خود ندیده همچو نگاهی ز دیده رو
میر احمد قلی خان راجی
اوغانستان نینگ اینگ ییریک و استعدادلی شاعرو یازوچیلریدن بولگن و عینی حالده میمنه نینگ امیرلریدن بولگن امیر دلاور خان نینگ اوغلی ، میر احمد قلی خان 1882 میلادی ییلده میمنه ده توغیله دی. اوشه پیت نینگ بلخ والی سی بولگن سردار اسحاق خان امیر عبدالرحمن خان گه قرشی اسیان قیلگنیده اسیانلرنینگ آلدینی آلیش اوچون امیر عبدالرحمن خان، امیر دلاور خاننی پایتخت کابلگه تبعید قیله دی و سیاسی نظارتگه توتیله دی. امیر دلاور خان بیر قنچه مدتدن کیین کابلده وفات قیله دی ومیر احمد قلی خان ایسه آنه سی بیلن کابده یشه یدی. بیر قنچه مدت کابل نینگ ده اوغانان مکتبیده اوقوچی صفتیده ایش آلیب باره دی . اوشه پیت نینگ حکومتی طرفیدن اوز دیاری بولگن فاریابگه قیتیش ایزنی بیریلگنیده فاریابگه قیتیب باره دی . میر احمد قلی خان جنابلری فاریابگه بارگنیده فرهنگی ایشلریگه دوام بیره دی وفاریاب نینگ ایلک عصری لیسه سی بولگن همت لیسه سی نینگ بنیادی نی قوروب و مذکور لیسه ده اوقوچی صفتیده ایش آلیب باره دی . اوغانستان تاریخی و اوغانستان تورکلری اوچون بوبوک مجادله بیرگن ابوالخیر خیری و نظر محمد خان نوا جنابلری میر احمد قلی خان راجی جنابلری نینگ اوغیللری بوله دی.
راجی جنابلری 1923 ینچی میلادی ییلده وفات قیله دی . حیاتده بولگن پیتلریده فارسچه و اوزبیکچه تیلریده شهر و مقاله لر یازدی اونینگ اینگ بویوک اثرلریدن بولگن و عینی حالده اوغانستان تاریخی نی و او اوشه پیتده بولیب اوتگن سیاسی حادثه لرنی بیان ایته یاتگن واونینگ اوز قلمی بیلن یازیلگن راجی جنابلری نینگ خاطره لری (سنگلاخگه سفری) ناملی اثری بوله دی .مذکور اثرکینچه لیک راجی جنابلری نینگ اوغلی بولگن ابوالخیر خیری جنابلری طرفیدن چاپ بوله دی . راجی جنابلری نینگ باشقه اثرلریدن بیری ایسه اوغانستان وصفیگه بولگن 250 بیتلیک مثنوی منظومه سی بوله دی.
میر احمد قلی خان جنابلریگه عاید بولگن شعر
ببال ای وطن حبذا خاک ما ببال ای تو خاک طربناک ما
همه جود و مردانه گی خاص توست جهان جمله مرهون اشخاص توست
وطن ای گلستان افغانستان وطن ای به خوبی عروس جهان
وطن ای که در عهد کوشانیت زتو تازه شد رسم انسانیت
سید صدیق خان گوهری بلخی
سید محمد عثمان خان اوغلی سید صدیق خان گوهری بلخی 1886 ینچی میلادی ییلده بلخده دنیاگه کیله دی. بلخی جنابلری باشلنغیچ مکتب نی بلخ نینگ بویویک استادلری وشاعرلریننیگ قوینیده اوقییدی. (1880-1901) امیر عبدالرحمن خان نینگ امری بیلن عایله سی بیلن بیرلکیده کابلگه تبعید بوله دی و امیر حبیب الله خان زمانیده ایسه قیته باشدن توغیلگن ییری بولگن بلخگه قیتیب باره دی. بلخی جنابلری طب ، فلسفه، حکمت، و ادبی علوم ساحه لریده اوقگندن کیین مزار شریف نینگ ریس باشی مدرسه سیده اوقوتوچی صفتیده ایش آلیب باره دی. 1953 ینچی میلادی ییلده حجگه سفر قیلگن پیتیده مدینه ده وفات قیله دی و جنت البقیعده توپراققه تاپشیریله دی. اونینگ دیوانی ایسه 8000 مینگلیک بیتدن اویشتیرلگن دیوانی بوله دی .
سید صدیق خان گوهری جنابلریگه عاید بولگن شعر
تا به فکر باده نوشی کام و نا کامم هنوز حیرتم دارم مپرس ز آغازو انجامم هنوز
عشق میجوشد ز اجزای تنم تا دم زنم سر به سر محو جنونم نیست آرامم هنوز
بحر قلزم گشته لوح سینه ام از فضل رب پیش گوهر ناشناسان باده جامم هنوز
صبح اقبالم ولی اندر نظرهای خسان تیره و تاریک میبینند چون شامم هنوز
قاری محمد اعظیم اعظیمی
شاعر، یازوچی و بلیمدان قاضی میرزا محمد اسماعیل اوغلی حرمتلی قاری محمد اعظیم اعظیمی جنابلری اوغانستان نینگ سرپل ولایتیده دنیاگه کیله دی. بعضی تاریخچیلر اونینگ توغلگن کونینی 1902 ینچی میلادی ییل دیگن بولسه هم سیما ها وواها دیگن اثر نینگ روایتیگه کوره او 1899ینچی میلادی ییلده توغیلگن. اعظیمی جنابلری باله لیگیده یازیش و اوقیشنی آته سیدن اورگنه دی 12 یاشیده ایسه قرآن شریف نی حفظ قیله دی. او 1920میلادی ییلدن 1928 ینچی ییلگه قدر سرپل ولایتی نینگ مدرسه سیده باش معلم صفتیده ایش آلیب باره دی.1934 ینچی میلادی ییلدن 1942 ینچی میلادی ییلگه قدر اوغانستان نینگ ملی شوراسیده سرپل ولایتی نینگ نماینده سی بوله دی. 1943 ینچی میلادی ییلدن 1945 ینچی میلادی ییلگه قدر ایسه سرخ پارسا منطقه سی نینگ فرمانداری بوله دی و قالگن عمرینی زمیندارلیک بیلن اوتکه زه دی و 1990 ینچی میلادی ییلده ایسه حیاتدن کوز یومه دی.
اعظیمی جنابلری 1953 ینچی میلادی ییلرده شعر یازیشگه اینتیله دی. او هندی سبکیده شعر یازیب اوزیدن کاروان بیدل دیگن اثرنی میراث قویه دی . اوشبو اثر 1978 ینچی میلادی ییلده اوغانستان نینگ یازوچیلر انجمنی طرفیدن چاپدن چیقه دی .اونینگ باشقه اثر لریدن بیر ایسه تحفه العظیمیه فی قواعد المعمیه بوله دی.
اعظیمی جنابلریگه عاید بولگن شعر
آه کيم سرگشته من آيديک جمالينگ دين جدا
ساکن صحرا اندوهم غزالينگ دين جدا
صبح بختيم شام اولدي خط خالينگ دين جدا
زهر دور کاميمگا شهد آب زلالينگد ين جدا
چرخ ديک قديم بوکولدي قوش هلالينگ دين جدا
مولوی محمد امین قربت
اوغانستان تورکلری نینگ شاعریلریدن بولگن غیاث الدین اعلم بخاری اوغلی حرمتلی مولوی محمد امین قربت جنابلری 1901 ینچی میلادی ییلده دنیاگه کیلگن. مولانا خسته جنابلری اونی بخاراده توغیلگن دیب یازگن بولسه ده رنگین کمان شعر توپلمی نینگ مولفلری اونینگ توغیلگن ییرینی بوگونکی اوزبیکستان نینگ باشکینتی بولگن تاشکینت شهری دیب یازگنلر. قربت جنابلری باشلنغیچ تعلیمینی اوشه پیت نینگ مشهور استادلریدن آله دی و یاشلیک چاغلریده بخارادن بوگونکی اوغانستان نینگ اولوسوالیکلریدن بولگن اندخود و یا اندخویگه هجرت قیله دی . او مذکور اولوسواللیکنینگ بابا ولی مدرسه سیده اوقوتوچی صفتیده ایش آلیب باره دی.1945 ینچی میلادی ییلده ایسه کابلگه بارگن مولوی جنابلری کابل نینگ بسمل، نزیهی،خلیلی و بیتاب کبی مشهور شاعرلری و یازوچیلری بیلن تانیشه دی. 1989 ینچی میلادی ییلده وفات ایتگن قربت جنابلری اوزیدن بیر قنچه قیمت بها اثرلرنی میراث قویگن . او باشلنغیچده صا ّب شیوه سیده شعر یازگن بولسه ده کیینچه لیک بیدل شیوه سیده شعر یازیشگه باشله یدی و 5000 بیتلیک اثرینی میراث قویه دی.1995 ینچی میلادی ییلده ایسه قربت جنابلریگه عاید بولگن ،،گلشن زیبای اشعار،، دیوانی امریکا نینگ نیورک شهریده محمد امین اندخوی جنابلری طرفیدن چاپ بوله دی .اونینگ مذکوردیوانیدن تاشقری محمد نینگ باشقه انبیالرگه فضیلتی، ظهیر فاریابی نینگ انوریگه ترجیحی، بوله دی.
قربت جنابلریگه عاید بولگن شعر
تا سرم را به سر زلف سر و کار هست حلقه بنده گی من ز همان تاری هست
باده از ساغر چشمت نتوان نوشیدن نیش مژگان به دلم از پی آزاری هست
برگ گل هم هوس مخمل نازت دارد سیر گلشن به خیال تو اگر خاری هست
محمد رحیم شیدا
اوغانستان تورکلری نینگ مشهور شاعرو یازوچیلریدن بولگن منشی علی رضا اوغلی حرمتلی محمد رحیم شیدا جنابلری 1921 میلادی ییلده فاریاب ولایتی نینگ مرکزی بولگن میمنه شهریده دنیاگه کیلگن . یازیش و اوقیشنی آته سیدن اورگنگندن کیین مدرسه گه اوقیشگه کیره دی . اوقیشینی توگتگندن کیین ایسه رسمی ایشلر بیلن شغلنگن شیدا جنابلری 1950 ینچی میلادی ییلده میمنه شهری نینگ شهرداری صفتیده ایش آلیب باره دی . 1955 ینچی میلادی ییلدن 1970 ینچی میلادی ییللرگه قدراوغانستان ملی شوراسی نینگ توقیزینچی دوریده ملی شورا عضوو و عینی حالده اوغانستان ملی شوراسی نینگ بیرینچی منشی سی صفتیده ایش آلیب بارگن شیدا جنابلری ملی شورا نینگ اونونچی دوریده ینه هم میمنه شهری نینگ نماینده سی صفتیده تنله نه دی . 1985 ینچی میلادی ییلده وفات ایتگن شیدا جنابلری فرهنگی و سیاسی ساحه لرده بویوک فعالیت لر آلیب بارگن اونینگ اینگ مشهور اثرلریدن بیری ایسه ایککی مثنوی توپلمی بولگن ،،دو شعر شیدا،، اسملی اثری بوله دی.
شیدا جنابلریگه عاید بولگن شعر
کجاست می که من را عالم دگر ببرد به پام اگر ندوم او مرا ره سر ببرد
غم ونشاط جهان صد هزار درد سر است بیار می که زمن جمله درد سر ببرد
گرفت محتسبم بی خبر ز میخانه خدا کند که به رندان کس این خبرببرد
مولوی عبدالرشید جوهری
اوغانستان تورک یازوچی و شاعر لریدن بولگن داملا عبدالحمید حمیدی اوغلی حرمتلی مولوی عبدالرشید جوهری جنابلری 1926 ینچی میلادی ییلده اوغانستان نینگ شبرغان شهریده دنیاگه کیلگن . مکتبنی توغیلگن شهری بولگن شبرغان شهری نینگ ابن یمین لیسه سیده اوقیگندن کیین 16 ییل شبرغان شهری نینگ جامع مسجدیده و 10 ییل ایسه آدینه مسجدید داملالیک و خطیب صفتیده ایش آلیب بارگن. روسلراوغانستاننی اشغال ایتگن پیتلرده جوهری جنابلری 10 ییلگه چه پاکستانده مهاجر بوله دی و 1992 ینچی میلادی ییلده روسلرنینگ اوغانستاننی ترک قیلگندن کیین و اوغانستانده اسلامی دولت نینگ قوریلیشدن سونگ جوهری جنابلری قیته باشدن اوغانستانگه باره دی . او جنبش حزبی نینگ ولایتی شوراسیده ریس صفتیده تعین بوله دی وعین حالده مزار شریفده قوریلگن جهادی علما شورا سی نینگ اورین باسری صفتیده ایش آلیب باره دی . 1998 ینچی میلادی ییلده طالبلر طرفیدن اولدیرلدی. جوهری جنابلری 1951 ینچی میلادی ییلدن کیین شعر یازیشگه و ادبی تحقیلرگه باشله یدی اونینگ یازگن مقاله لری و شعر لری اولکه نینگ ایرم ژورناللریده چاپ بوله دی . اونینگ شعرلری عرفانی و اجتماعی قالبلرده بولیب و مقاله لری ایسه عمومه تاریخی ساحه لرده بوله دی.
اونینگ یازگن بهالی اثرلری خراسان فانوسی و یا جوهری دیوانی، اسلام نینگ اجتماعی فلسفه سی، محمدیه مولودی، انقلاب نینگ مد و جذری، رشیدیه تورکی فارسی فرهنگی، اوزبیکچه آته سوزلری، مولدیه رساله سی، حج سفر نامه سی ، الالی تذکره سی ، شیطان قاموسی، ابن یمین شبرغانی دیوانی بوله دی .
فلک به شام و سحرجز غمم نصیب نکرد دعا کنید زمن شام و این سحر ببرد
نوش تو نیش که دیده ست در این دیر کهن غنچه گل به چمن در گره خاری هست
نورالله طالقانی
نورالله طالقانی جنابلری 1939 ینچی میلادی ییلده تخار ولایتی نینگ مرکزی بولگن طالقان شهریده دنیاگه کیلدی. باله لیگیده آنه و آته سی وفات ایتگنی باعث بویوک قینچیلیکر بیلن اولغه یه دی. باشلنغیچ مکتبنی توغیلگن ییری بولگن طالقانده اوقییدی کیینچه لیک اوغانستان نینگ حرب عالی اوقی یورتیگه اوقیشگه کیره دی. 1962 ینچی ییلده اوقیشینی توگته دی و مذکور اوقولده اوقوچی صفتیده ایشگه کیرگن طالقانی جنابلری کیینچه لیک اوقولنینگ هفته لیگیده باش محرر صفتیده ایش آلیب باره دی.1969 ینچی ییلده امپریالیزم حقیده یازگن مقاله سی باعث حکومت طرفیدن ایشدن اوزاقلشتیرله دی. 1973 ینچی ییلده اورته گه کیلگن انقلابدن کیین اوغانستان حکومتیده وزیر مشاور صفتیده ایشگه کیره دی اوچ آیدن کیین دواد خان نینگ امری بیلن وظیفه سیدن اوزاقلشتیریلیب اوی حبسیگه محکوم بوله دی. داود خان نینگ حکومتی تونتریلگندن کیین طالقانی جنابلری ینه مسلکی بولگن عسکری ایشیگه باشله یدی و اوغانستان نینگ ملی دفاق وزیرلیگیده اوردو تفتیشی صفتیده ایش آلیب باره دی . ملی مبارزه دن قولینی چکمگن طالقانی جنابلری 1979 ینچی ییلده حفیظ الله خان نینگ امری بیلن توتیقله نه دی و کابل نینگ پلی چرخی قماقخانه سیده آلتی آی حبسگه محکوم بوله دی.حبسدن چیقگندن کیین ملی دفاع وزیرلیگیده، ملی دفاغ وزیرلیگی نینگ نشرات اداره سیده باش محرر صفتیده تعین بوله دی و کیینچه لیک اوغانستان حکومتی نینگ نشرات ریسی صفتیده ایش آلیب باره دی. اوغانستانده ایچ سواشلر باشلگنیدن کیین طالقانی جنابلری اوغانستاننی ترک ایته دی .
او حیاتی بویینجه یوزلبچه مقاله یازگن ،مقاله لریدن تشقری آریای ها ، فرهنگی استعلاعاتی نوین ظهور اوزبیکچه در تاریخ دیگن اثرلرنی اوزیدن میراث قویگن
pes_Arab pbt_Arab azb_Arab azb_Arab pes_Arab pbt_Arab azb_Arab pbt_Arab pes_Arab pes_Arab pes_Arab pes_Arab urd_Arab prs_Arab azb_Arab pes_Arab pes_Arab azb_Arab prs_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab prs_Arab pes_Arab pes_Arab pes_Arab pes_Arab pes_Arab pes_Arab azb_Arab pes_Arab prs_Arab pes_Arab pes_Arab pes_Arab azb_Arab azb_Arab azb_Arab pbt_Arab pes_Arab pes_Arab pes_Arab pes_Arab prs_Arab azb_Arab pbt_Arab pes_Arab pes_Arab pes_Arab pes_Arab pes_Arab azb_Arab azb_Arab prs_Arab pes_Arab pes_Arab snd_Arab pes_Arab snd_Arab urd_Arab azb_Arab urd_Arab pes_Arab pes_Arab pes_Arab urd_Arab azb_Arab prs_Arab pes_Arab pes_Arab pes_Arab ara_Arab azb_Arab pes_Arab pes_Arab pes_Arab pbt_Arab azb_Arab pes_Arab